CELEX: 32015R1362
Language: lv
Date: 2015-08-06 00:00:00
Title: Komisijas Regula (ES) 2015/1362 (2015. gada 6. augusts), ar ko Eiropas Parlamenta un Padomes Regulas (EK) Nr. 1333/2008 III pielikumu groza attiecībā uz silīcija dioksīda (E 551) lietošanu rozmarīna ekstraktos (E 392) (Dokuments attiecas uz EEZ)

7.8.2015   
            
            
               LV
            
            
               Eiropas Savienības Oficiālais Vēstnesis
            
            
               L 210/22
            
         KOMISIJAS REGULA (ES) 2015/1362
   (2015. gada 6. augusts),
   ar ko Eiropas Parlamenta un Padomes Regulas (EK) Nr. 1333/2008 III pielikumu groza attiecībā uz silīcija dioksīda (E 551) lietošanu rozmarīna ekstraktos (E 392)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 III pielikumā noteikts Savienības atļauto pārtikas piedevu saraksts lietošanai pārtikas piedevās, pārtikas fermentos, pārtikas aromatizētājos un uzturvielās un to lietošanas nosacījumi.
            
         
               (2)
            
            
               Minēto sarakstu saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru var atjaunināt pēc Komisijas iniciatīvas vai pēc pieteikuma saņemšanas.
            
         
               (3)
            
            
               Pieteikums uz atļauju lietot silīcija dioksīdu (E 551) par pretsalipes vielu, kas pievienota pulverveida antioksidantam, pārtikas piedevai – rozmarīna ekstraktam (E 392) –, tika iesniegts 2014. gada 27. oktobrī, un tas tika darīts pieejams dalībvalstīm saskaņā ar Regulas (EK) Nr. 1331/2008 4. pantu.
            
         
               (4)
            
            
               Silīcija dioksīda (E 551) lietošana par pretsalipes vielu ilgāk saglabātu rozmarīna ekstrakta pulvera birstamību, aizkavējot tā sabiezēšanu/sacietēšanu glabāšanas laikā, atvieglotu pulvera izmantošanu un padarītu tā lietojumu pārtikā iedarbīgāku.
            
         
               (5)
            
            
               Pārtikas zinātniskā komiteja noteica grupas PDD (pieļaujamās diennakts devas) līmeni “nav noteikts” silīcija dioksīdam (E 551) un dažiem silikātiem (t. i., nātrija, kālija, kalcija un magnija silikātiem), ja tos lieto par pretsalipes vielām (3). Tas nozīmē, ka tādā daudzumā, kāds nepieciešams vēlamā tehnoloģiskā rezultāta sasniegšanai, veselību tie neapdraud. Patērētāja papildu eksponētība silīcija dioksīdam, to lietojot par pretsalipes vielu rozmarīna ekstraktā, būtu ierobežota.
            
         
               (6)
            
            
               Lai atjauninātu Savienības atļauto pārtikas piedevu sarakstu, kas iekļauts Regulas (EK) Nr. 1333/2008 III pielikumā, Komisijai saskaņā ar Regulas (EK) Nr. 1331/2008 3. panta 2. punktu jālūdz Iestādes atzinums, izņemot gadījumus, kad attiecīgais atjauninājums nevar nelabvēlīgi ietekmēt cilvēka veselību.
            
         
               (7)
            
            
               Atļauja lietot silīcija dioksīdu (E 551) rozmarīna ekstraktos (E 392) ir minētā saraksta atjauninājums, kas nevarētu nelabvēlīgi ietekmēt cilvēka veselību, tāpēc Iestādes atzinumu lūgt nav nepieciešams.
            
         
               (8)
            
            
               Tāpēc ir lietderīgi silīcija dioksīdu (E 551) atļaut lietot par pretsalipes vielu rozmarīna ekstraktos (E 392).
            
         
               (9)
            
            
               Tāpēc Regulas (EK) Nr. 1333/2008 III pielikums būtu attiecīgi jāgroza.
            
         
               (10)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 III pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no šīs regulas spēkā stāšanās dienas.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 6. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 31.12.2008., 16. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
   
      (3)  Pārtikas zinātniskās komitejas ziņojums, divdesmit piektā sērija, 1990. gads.
   
      PIELIKUMS
      Regulas (EK) Nr. 1333/2008 III pielikuma 2. daļā pēc pirmā ieraksta par pārtikas piedevu E 551 “Silīcija dioksīds” iekļauj šādu ierakstu:
      
         
                     “E 551
                  
                  
                     Silīcija dioksīds
                  
                  
                     30 000 mg/kg preparātā
                  
                  
                     Sausi pulverveida rozmarīna ekstrakti (E 392)”